google/wiki40b huggingface dataset:
हमज़ा अलवी

हमजा अल्वी (10 अप्रैल 1921 - 1 दिसंबर 2003) एक पाकिस्तानी मार्क्सवादी अकादमिक समाजशास्त्री और कार्यकर्ता थे। वे अपने "अतिविकसित राज्य" (overdeveloped state) के सिद्धांत के लिए जाने जाते हैं, जिससे उन्होंने पाकिस्तान की तत्कालीन राज्य-व्यवस्था को समझाने का प्रयत्न किया था। 
उनका तर्क यह था कि पाकिस्तान, जिसपर पहले अंग्रेज़ों का राज था, को एक विरासत के तौर पर एक बनी-बनायी राजव्यवस्था मिल गयी, जो उसके लोगों ने स्वयं अपने राजनैतिक प्रयत्नों से नहीं स्थापित की थी। अर्थात् जैसे वहाँ की पुलिस, प्रशासनिक सेवा इत्यादि अंग्रेज़ों की देन थे, और आज़ादी के बाद वहाँ की सरकार ने उन्हें हुबहू अपने सिस्टम में मिला लिया। अतः अब पाकिस्तान के पास एक ऐसा समाज था, जिसे विकसित देशों की तर्ज़ पर लोकतांत्रिक अनुभव तो नहीं था, लेकिन उसके पास उन देशों की तर्ज़ पर विकसित सिविल सर्विस, पुलिस और सेना थी।  
अतः एक ऐसा देश, जिसका समाज लोकतांत्रिक रूप से विकसित न हो, किंतु उसके पास अन्य लोकतंत्रों की तरह अपना ख़ुद का संविधान, संसदीय लोकतांत्रिक व्यवस्था, गहरी पैठ वाली आर्मी, पुलिस और सिविल सर्विस हों- ऐसा देश अतिविकसित है। चूँकि भारत और पाकिस्तान दोनों समान हालातों में और लगभग एक ही साथ आज़ाद हुए थे, और दोनों का ही अंग्रेज़ों की ग़ुलामी का इतिहास था, इसलिए अलवी का यह सिद्धांत भारत पर भी सटीक बैठता है। 
अतिविकसित राज्य अविकसित या विकसित राज्यों की तुलना में अधिक शोषणकारी होते हैं, क्योंकि यहाँ विकसित राज्यों की तरह सेना, पुलिस और सिविल सर्विस जैसी ताक़तवर संस्थाएँ तो हैं लेकिन लोग विकसित राज्यों की तरह लोकतांत्रिक मानसिकता वाले नहीं हैं। अविकसित राज्यों की तरह ऐसे राज्यों में लोगों को अपने अधिकारों की समझ नहीं होती, जिस कारण उनका शोषण और भी बुरी तरह से होता है।  
इसके अलावा अलवी ने भारत के विभाजन को लेकर यह तर्क भी दिया था कि इसके पीछे ब्रिटिश राज के मुस्लिम सिविल सेवकों ने का बड़ा हाथ था, क्योंकि उन्हें ऐसा प्रतीत होता था कि अविभाजित भारत में उन्हें उतना वर्चस्व प्राप्त नहीं हो पाता।
त्रिभाषा सूत्र

त्रिभाषा सूत्र (Three-language formula) भारत में भाषा-शिक्षण से सम्बन्धित नीति है जो भारत सरकार द्वारा राज्यों से विचार-विमर्श करके बनायी गयी है। यह सूत्र (नीति) सन् १९६८ में स्वीकार किया गया।

परिचय

भारतीय संविधान की धारा 343, धारा 348 (2) तथा 351 का सारांश यह है कि देवनागरी लिपि में लिखी और मूलत: संस्कृत से अपनी पारिभाषिक शब्दावली को लेने वाली हिन्दी भारतीय संघ की राजभाषा है। इसमें रोमन अंकों का व्यवहार होगा।
राष्ट्रीय भाषाओं में यह मौलिक सिद्धांत मान्य है कि सभी भाषाएं राष्ट्रीय हैं। इसमें उल्लिखित भाषाएं-असमिया, बांग्ला, गुजराती, हिन्दी, कन्नड़, कश्मीरी, मलयालम, मराठी, उड़िया, पंजाबी, संस्कृत, तमिल, तेलुगू, सिंधी, उर्दू, कोंकणी, मणिपुरी, नेपाली, बोडो, संथाली, मैथिली, डोगरी आदि 22 भाषाएं हैं।
त्रिभाषा सूत्र संविधान में नहीं है। सन् 1956 में अखिल भारतीय शिक्षा परिषद् ने इसे मूल रूप में अपनी संस्तुति के रूप में मुख्यमंत्रियों के सम्मेलन में रखा था और मुख्यमंत्रियों ने इसका अनुमोदन भी कर दिया था। 1968 की राष्ट्रीय शिक्षा नीति में इसका समर्थन किया गया था और सन् 1968 में ही पुन: अनुमोदित कर दिया गया था। सन् 1992 में संसद ने इसके कार्यान्वयन की संस्तुति कर दी थी।
यह संस्तुति राज्यों के लिए बाध्यता मूलक नहीं थी क्योंकि शिक्षा राज्यों का विषय है। सन् 2000 में यह देखा गया कि कुछ राज्यों में हिन्दी और अंग्रेजी के अतिरिक्त इच्छानुसार संस्कृत, अरबी, फ्रेंच, तथा पोर्चुगीज भी पढ़ाई जाती हैं। त्रिभाषा सूत्र में 1-शास्त्रीय भाषाएं जैसे संस्कृत, अरबी, फारसी। 2-राष्ट्रीय भाषाएं 3-आधुनिक यूरोपीय भाषाएं हैं। इन तीनों श्रेणियों में किन्हीं तीन भाषाओं को पढ़ाने का प्रस्ताव है। संस्तुति यह भी है कि हिन्दीभाषी राज्यों में दक्षिण की कोई भाषा पढ़ाई जानी चाहिए।
रायगढ-चौक प्रखण्ड (लखीसराय)

भूगोल

दूरडीह से SH-18 होकर गुजरता है।जिससे लखीसराय,शेखपुरा,मुंगेर,जमुई पटना भागलपुर बिहारशरीफ़ गया राजगीर नवादा सिकंदरा बाबाधाम देवघर आदि जाने के लिए सड़क मार्ग से यात्रा की जाती है।दूरडीह बेहद खूबसूरत जगह तो नहीँ पर है एक तारा।यहाँ से 10 किलोमीटर पर लखीसराय स्टेशन है।जहाँ से दिल्ली हबड़ा के लिए रेलगाड़ी चलती है।

   आपकी यात्रा मंगलमय हो।
           [दूरडीह]

यातायात

काली मंदिर, स्वच्छ जल टंकी, दुर्गा मंदिर,प्रखंड ,थाना,अंचल,
माता प्रसाद

माता प्रसाद एक दलित विद्वान हैं जो २१ अक्टूबर १९९३ से लेकर १६ मई १९९६ तक अरुणाचल प्रदेश के राज्यपाल भी रहे हैं। श्री माता प्रसाद ने प्रथम स्वाधीनता संग्राम की एक अल्पज्ञात सेनानी झलकारी बाई की जीवनी की रचना की है।
सीमा (भूगोल)

किसी भौगोलिक वस्तु (जैसे देश, प्रदेश, जिला आदि) की  सीमा (Border) से आशय उस घेरे से है जिसके बाहर दूसरी भौगोलिक इकाई आरम्भ होती है।
राइ घुलाम मुजतबा खराल

राइ घुलाम मुजतबा खराल एक राजनीतिज्ञ है पाकिस्तान के राष्ट्रीय विधानसभा में | वह NA-143 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
वैश्विक स्थान-निर्धारण प्रणाली

जीपीएस अथवा वैश्विक स्थान-निर्धारण प्रणाली (अंग्रेज़ी:ग्लोबल पोज़ीशनिंग सिस्टम), एक वैश्विक नौवहन उपग्रह प्रणाली है जिसका विकास संयुक्त राज्य अमेरिका के रक्षा विभाग ने किया है। २७ अप्रैल, १९९५ से इस प्रणाली ने पूरी तरह से काम करना शुरू कर दिया था। वर्तमान समय में जी.पी.एस का प्रयोग बड़े पैमाने पर होने लगा है। इस प्रणाली के प्रमुख प्रयोग नक्शा बनाने, जमीन का सर्वेक्षण करने, वाणिज्यिक कार्य, वैज्ञानिक प्रयोग, सर्विलैंस और ट्रेकिंग करने तथा जियोकैचिंग के लिये भी होते हैं। पहले पहल उपग्रह नौवहन प्रणाली ट्रांजिट का प्रयोग अमेरिकी नौसेना ने १९६० में किया था। आरंभिक चरण में जीपीएस प्रणाली का प्रयोग सेना के लिए किया जाता था, लेकिन बाद में इसका प्रयोग नागरिक कार्यो में भी होने लगा।
जीपीएस रिसीवर अपनी स्थिति का आकलन, पृथ्वी से ऊपर स्थित किये गए जीपीएस उपग्रहों के समूह द्वारा भेजे जाने वाले संकेतों के आधार पर करता है। प्रत्येक उपग्रह लगातार संदेश रूपी संकेत प्रसारित करता रहता है। रिसीवर प्रत्येक संदेश का ट्रांजिट समय भी दर्ज करता है और प्रत्येक उपग्रह से दूरी की गणना करता है। शोध और अध्ययन उपरांत ज्ञात हुआ है कि रिसीवर बेहतर गणना के लिए चार उपग्रहों का प्रयोग करता है। इससे उपयोक्ता की त्रिआयामी स्थिति (अक्षांश, देशांतर रेखा और उन्नतांश) के बारे में पता चल जाता है। एक बार जीपीएस प्रणाली द्वारा स्थिति का ज्ञात होने के बाद, जीपीएस उपकरण द्वारा दूसरी जानकारियां जैसे कि गति, ट्रेक, ट्रिप, दूरी, जगह से दूरी, वहां के सूर्यास्त और सूर्योदय के समय के बारे में भी जानकारी एकत्र कर लेता है। वर्तमान में जीपीएस तीन प्रमुख क्षेत्रों से मिलकर बना हुआ है, स्पेस सेगमेंट, कंट्रोल सेगमेंट और यूजर सेगमेंट।

भारत में

भारत में भी इस प्रणाली के प्रयोग बढ़ते जा रहे हैं। दक्षिण रेलवे ग्लोबल पोजीशनिंग सिस्टम पर आधारित यात्री सूचना प्रणाली वाली ईएमयू आरंभ कर रहा है। ऐसी पहली ईएमयू (बी-२६) ट्रेन ताम्बरम स्टेशन से चेन्नई बीच के मध्य चलेगी। इस ईएमयू में अत्याधुनिक ग्लोबल पोजीशनिंग सिस्टम आधारित यात्री सूचना प्रणाली होगी जिसमें आने वाली ट्रेन का नाम, उस स्टेशन पर पहुंचने का अनुमानित समय, जनहित से जुड़े संदेश तथा यात्री सुरक्षा से संदेश प्रदर्शित किए जाएंगे। प्रत्येक कोच में दो प्रदर्शक पटल हैं, जो विस्तृत दृश्य कोण प्रकार के हैं, व इनमें उच्च गुणवत्ता प्रकाश निकालने वाले डायोड हैं, जिससे कि कोच के अंदर कहीं भी बैठे या खड़े यात्री प्रसारित किए जा रहे संदेश को आसानी से पढ़ सकेंगे। इसके अलावा टैक्सियों में, खासकर रेडियो टैक्सी सेवा में इसका उपयोग बढ़ रहा है। दिल्ली में दिल्ली परिवहन निगम की लो-फ्लोर बसों के नए बेड़े जुड़े हैं इनकी ट्रैकिंग हेतु यहां भी जीपीएस सुविधा का प्रयोग आरंभ हो रहा है।
भारतीय अंतरिक्ष अनुसंधान संगठन, अहमदाबाद के अंतरिक्ष अनुप्रयोग प्रयोगशाला ने डिस्ट्रेस अलार्म ट्रांसमीटर (डीएटी) नाम का एक छोटा यंत्र विकसित किया है। यह यंत्र ग्लोबल पोजीशनिंग सिस्टम पर आधारित चेतावनी प्रणाली है और बैटरी-चालित इस यंत्र का यूनिक आईडी नंबर होता है जो चौबीस घंटे हर पांच मिनट के अंतराल पर चेतावनी भेजता रहता है। इसके द्वारा बचाव दल कंप्यूटर स्क्रीन पर समुद्र में नाव की स्थिति को जान सकते हैं। इसे तटरक्षाकों द्वारा तटीय क्षेत्रों में प्रयोग किया जा रहा है।
मंगेतर

मंगेतर वह है जिससे व्यक्ति की शादी होने वाली होती है।

परिभाषा

मंगेतर वह है जिससे व्यक्ति की शादी होने वाली होती है।
राष्ट्रीय इलेक्ट्रॉनिकी एवं सूचना प्रौद्योगिकी संस्थान

राष्ट्रीय इलेक्ट्रॉनिकी एवं सूचना प्रौद्योगिकी संस्थान (रा.इ.सू.प्रौ.सं./ ) (पूर्वतन डीओईएसीसी सोसाइटी), इलेक्ट्रॉनिक्स और सूचना प्रौद्योगिकी विभाग (डी ई आई टी वाई), संचार और सूचना प्रौद्योगिकी मंत्रालय, भारत सरकार के प्रशासनिक नियंत्रण के अंतर्गत एक स्वायत्त वैज्ञानिक संस्था है। इसकी स्थापना सूचना, इलेक्ट्रॉनिकी एवं संचार प्रौद्योगिकी (आईइसीटी) के क्षेत्र में मानव संसाधन विकास तथा संबंधित कार्यकलाप करने के लिए की गई थी। रा.इ.सू.प्रौ.सं. आईइसीटी के क्षेत्र में औपचारिक तथा अनौपचारिक दोनों ही शिक्षण प्रदान करता है और साथ ही अद्धतन तकनीकी जानकारी के क्षेत्रों में उद्योग उन्मुखी गुणवत्तापूर्ण शिक्षण तथा प्रशिक्षण का विकास करता है। रा.इ.सू.प्रौ.सं. ने आईइसीटी के क्षेत्र में परीक्षण एवं प्रमाणन के लिए देश का अग्रणी संस्थान बनने की दिशा में प्रयास किया है। यह एक राष्ट्रीय परीक्षा निकाय भी है, जो अनौपचारिक क्षेत्र में सूचना प्रौद्योगिकी पाठ्यक्रम आयोजित करने के लिए संस्थानों/संगठनों का प्रत्यायन करता है।
वर्तमान में, राष्ट्रीय इलेक्ट्रॉनिकी एवं सूचना प्रौद्योगिकी संस्थान का नई दिल्ली स्थित मुख्यालय सहित अगरतला, आइजोल, अजमेर, औरंगाबाद, कालीकट, चंडीगढ़, चेन्नई, चुचुयिंलंग, चुराचंद्रपुर, दिल्ली, गंगटोक, गोरखपुर, गुवाहाटी, इंफाल, ईटानगर, जम्मू, जोरहाट, कोहिमा, कोलकाता, कोकराझार, लेह, [[लखनऊ
]], लुंगलेई, पटना, रांची, सेनापति, शिलांग, शिमला, सिलचर, श्रीनगर, तेजपुर स्थित इकतीस (31) कार्यालय है। संपूर्ण भारत में लगभग 800 संस्थानों की मौजूदगी के साथ उत्तम नेटवर्क है।
कार्बन तंतु

कार्बन तंतु (carbon fibre) ५-१० माइक्रोमीटर का व्यास रखने वाले रेशे होते हैं जिनका अधिकांश भाग कार्बन परमाणुओं का बना हुआ हो। इन रेशो का निर्माण कार्बन परमाणुओं को ऐसे क्रिस्टलों में जोड़कर के होता है जो रेशे के लम्बे अक्ष से समानांतर व्यवस्थित हों। इस पंक्तियोजना से रेशे को एक बड़ा बल-घनफल अनुपात (strength-to-volume ratio) मिल जाता है और यह अपने आकार के लिए बहुत ताकत रखता है। ऐसे हज़ारों रेशों को लेकर उन्हें सूत्रों में पिरोया जा सकता है और इन सूत्रों को बुनकर कपड़े-जैसे टुकड़ों का निर्माण भी करा जा सकता है।
कार्बन तंतु अपनी उच्च सख़्ती, उच्च तनाव पुष्टि, कम भार, उच्च रासायनिक दृढ़ता (यानि अन्य रसायनों से विकृत न होना), उच्च तापमान सहनशीलता और कम तापीय प्रसार (गरम होने पर फैलना) के लिए जाने जाते हैं। इसलिए वे वांतरिक्ष (एरोस्पेस), सिविल अभियांत्रिकी, सैनिक कार्यों और रेस-इत्यादि में प्रयोग गाड़ियों व साइकलों में प्रयोग होते हैं। इनकी एक कमी यह है कि कांच तंतु और प्लास्टिक तंतु की तुलना में इन्हें बनाना अधिक महंगा होता है। इसलिए इन्हें अक्सर अन्य प्रकार के तंतुओं के साथ मिलाकर बनाया जाता है।
राष्ट्रीय इलेक्ट्रॉनिक निधि अन्तरण

राष्ट्रीय इलेक्ट्रॉनिक निधि अन्तरण (National Electronic Funds Transfer (NEFT)) भारत में निधि इलेक्ट्रानिक अन्तरण की सर्वप्रमुख प्रणाली है। इसकी शुरुआत २००५ में हुई थी।
८ ईसा पूर्व

८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ग्रासनली

ग्रासनाल या ग्रासनली (ओसोफैगस) लगभग 25 सेंटीमीटर लंबी एक संकरी पेशीय नली होती है जो मुख के पीछे गलकोष से आरंभ होती है, सीने से थोरेसिक डायफ़्राम से गुज़रती है और उदर स्थित हृदय द्वार पर जाकर समाप्त होती है। ग्रासनली, ग्रसनी से जुड़ी तथा नीचे आमाशय में खुलने वाली नली होती है। इसी नलिका से होकर भोजन आमाशय में पहुंच जाता है। 
ग्रासनली की दीवार महीन मांसपेशियों की दो परतों की बनी होती है जो ग्रासनली से बाहर तक एक सतत परत बनाती हैं और लंबे समय तक धीरे-धीरे संकुचित होती हैं। इन मांसपेशियों की आंतरिक परत नीचे जाते छल्लों के रूप में घुमावदार मार्ग में होती है, जबकि बाहरी परत लंबवत होती है। ग्रासनली के शीर्ष पर ऊतकों का एक पल्ला होता है जिसे एपिग्लॉटिस कहते हैं जो निगलने के दौरान के ऊपर बंद हो जाता है जिससे भोजन श्वासनली में प्रवेश न कर सके। चबाया गया भोजन इन्हीं पेशियों के क्रमाकुंचन के द्वारा ग्रासनली से होकर उदर तक धकेल दिया जाता है। ग्रासनली से भोजन को गुज़रने में केवल सात सेकंड लगते हैं और इस दौरान पाचन क्रिया नहीं होती।
चार्ल्स हैमिल्टन स्मिथ

लेफ्टिनेंट कर्नल चार्ल्स-हैमिल्टन स्मिथ (26 दिसम्बर 1776, पूर्व फ़्लैंडर्स, बेल्जियम -21 सितम्बर 1859, प्लायमाउथ) एक अंग्रेज कलाकार, प्रकृतिवादी, आरेखक, सैनिक और जासूस था। उसका सैन्य कैरियर 1787 में तब शुरु हुआ था जब उसने ऑस्ट्रियाई अकादमी में तोपखाने और इंजीनियरिंग का अध्ययन बेल्जियम के मेकलेन और लोवेन में शुरू किया। हालांकि, उसकी सैन्य सेवा 1820 में समाप्त हो गई, पर इस दौरान वो नैपोलियन युद्धों में शामिल हुआ, और इस कारण उसे वेस्ट इंडीज, कनाडा और अमेरिका सहित बहुत देशों में जाने का अवसर मिला। उसका अधिकतर समय के ब्रिटेन में डेस्क पर काम करते बीता।
उसकी एक उल्लेखनीय उपलब्धि सैनिक वर्दी के रंग के निर्धारण की है जिसे निर्धारण करने के लिए उसने सन 1800 में प्रयोग किया था। उसने वैज्ञानिक प्रयोगों के द्वारा बताया कि स्लेटी रंग की वर्दी सैनिकों के लिए उपयुक्त है, पर ब्रिटिश सेना ने उसकी सलाह पर ध्यान नहीं दिया, और गहरे हरे रंग की वर्दी को चुना। वह एक स्वयंसिद्ध आरेखक था और उसे सैन्य इतिहास हलकों में और समकालीन ब्रिटिश वर्दी के सही चित्रण में जाना जाता है। एक पुरातात्त्विकवेत्ता के रूप में, उसने मध्यकालीन शूरवीरों, महिलाओं, पोतों और लड़ाइयों के ऐतिहासिक चित्रों के साथ प्राचीन इंग्लैंड की पोशाकों के आरेख बनाये। उसके अधिकतर आरेख गैर सैन्य चरित्र के थे (लगभग 38.000 चित्र) लेकिन ज्यादातर अब उपलब्ध नहीं है पर एक प्रकृतिवादी के रूप में उनकी नोटबुक, टिप्पणियों के बच गयी साथ ही नागरिक जीवन से संबंधित पुरातात्त्विक चित्र भी बचे हैं।
कूटू

हिन्दू धर्म में महत्व

उत्तर भारत में नवरात्रि में हिन्दू अनुयायी अक्सर कूटू के आटे की बनी चीज़ें खाते हैं, जैसे की कूटू की पूरी और कूटू के पकौड़े। पंजाब में कूटू को 'ओखला' बोला जाता है और इसके आटे का काफ़ी इस्तेमाल किया जाता है।

अन्य नाम

कूटू को अंग्रेज़ी में बकव्हीट (buckwheat) बोलते हैं। पंजाबी में इसे 'ओखला' बोलते हैं।
बरोग़िल दर्रा

नाम का उच्चारण

'बरोग़िल' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

इतिहास में

इतिहास में दरकोट दर्रा आमू दरिया क्षेत्र से सिन्धु नदी क्षेत्र तक आने-जाने का सबसे छोटा मार्ग हुआ करता था। १९वीं सदी में जब भारतीय उपमहाद्वीप पर ब्रिटिश राज था और मध्य एशिया में रूसी साम्राज्य का ज़ोर था तो भारत के अंग्रेज़़ हुकुमरानों को यह डर था कि रूसी सेना कभी यासीन का मार्ग लेकर भारत पर क़ब्ज़ा करने की कोशिश कर सकती है। इसलिए उन्होनें अफ़ग़ानिस्तान को वाख़ान क्षेत्र पर अपना अधिकार जमा लेने के लिये उकसाया ताकि रूसी क्षेत्र और भारतीय क्षेत्र में सीधा सम्पर्क न हो।
गोपाल गणेश आगरकर

गोपाल गणेश आगरकर (१४ जुलाई, १८५६ - १८९५) भारत के महाराष्ट्र प्रदेश के समाज सुधारक एवं पत्रकार थे। वे मराठी के प्रसिद्ध समाचार पत्र केसरी के प्रथम सम्पादक थे। किन्तु बाल गंगाधर तिलक से वैचारिक मतभेद के कारण उन्होने केसरी का सम्पादकत्व छोड़कर सुधारक नामक पत्रिका का प्रकाशन आरम्भ किया। आगरकर, विष्णु कृष्ण चिपलूणकर तथा तिलक "डेकन एजुकेशन सोसायटी" के संस्थापक सदस्य थे।वह फर्ग्युसन कोलेज के सह-संस्थापक थे  तथा फर्ग्युसन कोलेज के प्रथम प्रधानाचार्य थे ।

परिचय

आ गरकर जी का जन्म महाराष्ट्र के सातारा जिला के तम्भू गाँव में एक गरीब परिवार में हुआ था। उनकी प्राथमिक शिक्षा कराड के प्राइमरी स्कूल में हुई थी। कराड के एक न्यायालय में क्लर्क का काम करने के बाद वे रत्नागिरि चले गये किन्तु वहाँ शिक्षा ग्रहण न कर पाये। उन्होने १८७८ में बीए तथा सन १८८० में एम ए किया।
डल्सिटॉल

यह एक प्रकार का अल्कोहल है।
अग्नि वृत्त

विश्व के लगभग दो तिहाई ज्वालामुखी प्रशांत महासागर के वृत्त में पाये जाते हैं, जिसको ज्वाला-वृत्त अथवा अग्नि-वृत्त कहते हैं।
अग्नि वलय 5 प्लेटो का सम्मलित भाग है। जहां पर ज्वालामुखी की क्रिया विश्ब में सबसे ज्यादा होती है। पूरे विश्व का 704 सक्रीय ज्वालामुखी इसी अग्नि वलय में आते है, जो पूरे विश्व का 63% भूकम्प इसी वलय में होता है ।इसकी लंबाई 40,000 km है। तथा यह पूरा वलय प्रशांत महासागर में पड़ता है।
             ज्वालामुखी की क्रिया में जब मैग्मा में संवहनीय धारा के कारण गति करने लगती है ,जिससे मैग्मा के ऊपर स्थित प्लेट भी गति करने लगता है जिसके कारण प्लेट के ऊपर स्थलमंडल भी कंपित होने लगते है ।  तथा जहाँ प्लेट कमजोर होता है या दो प्लेटो का जॉइन्ट पार्ट से मैग्मा बाहर आ जाता है  जिससे बाहाँ चारो तरफ अंधेरा हो जाता है । साउंड का तीब्रता 190 डेसिबल का होता है। ज्वालामुखी के क्रिया से धातु के पिघले हुए पदार्थ निकलते है,  जलवाष्प निकलते है । जिसके कारण बाहाँ पर वर्षा भी ज्यादा होता है। जब मैग्मा ठंडा होए जाता है तो उसे ही लावा कहा जाता है।
1996 आर सी ए प्रतियोगिता

पुरुष एकल

पीट सेमप्रास ने  गोरान इवानिसेविच को 7-6, 7-5 से हराया।
भ्रंश-खण्ड

भूपटल के विवर्तनिक (टेक्टॉनिक) एवं स्थानीय प्रतिबलों (स्ट्रेस) के द्वारा निर्मित विशालकाय चट्टान-खण्डों को भ्रंश-खण्ड (Fault blocks) कहते हैं। कभी-कभी इनका आकार सैकड़ों किलोमीटर का होता है।
डॉ.जे.एस. यादव

डॉ. जे.एस. यादव अंतर्राष्ट्रीय ख्यातिप्राप्त जीव वैज्ञानिक थे। वे देश के प्रतिष्ठित पर्यावरणविद और शिक्षाविद भी थे। वे पंजाब विश्वविद्यालय, चंडीगढ़ की सिनेट, सिंडिकेट और फाइनेंस बोर्ड से सदस्य और कई विभागों के अधिष्ठाता रहे, वहीँ कुरुक्षेत्र विश्वविद्यालय में zoology विभाग के अध्यक्ष, डीन विज्ञानं संकाय आदि महत्वपूर्ण पदों पर कार्यरत रहे। डॉ. यादव ने अन्तर्राष्ट्रीय मंचों पर भी भारत का प्रतिनिधित्व किया। वे शांति मिशन के प्रमुख के रूप में जर्मनी गए थे। इसके आलावा रूस आदि अन्य देशों में भी उन्होंने भारत का गौरव बढाया|
कोशिकानुवंशिकी के क्षेत्र में उनके शोध कार्यों के परिणाम स्वरुप एक डच वैज्ञानिक ने उनके सम्मान में एक बीटल का नाम 'हाइड्रोक्स यादवी' रखा है।

जन्म और शिक्षा

डॉ. यादव का जन्म 8 नवम्बर, 1942 को हरियाणा के जिला महेंद्रगढ़ के गाँव नीरपुर (नारनौल) में दिवाली के दिन श्री नन्दलाल सिंह तहसीलदार और श्रीमती निहालकौर के घर हुआ था। आप तीन भाई बहनों में सबसे बड़े थे।
आपने प्रारम्भिक शिक्षा गाँव में ही पंडित शम्भुदयाल से प्राप्त की। औपचारिक प्राथमिक शिक्षा जिला बोर्ड प्राइमरी स्कूल, नंगली गोधा से और भूपेंद्रा हाई स्कूल, नारनौल से दसवी कक्षा पास की।
आपने डी.ए.वी. कॉलेज जालंधर से बी.एस.सी, पंजाब यूनिवर्सिटी, चंडीगढ़ से एम.एस.सी.(आनर्स) और पी.एच.डी तथा कुरुक्षेत्र विश्वविद्यालय से एल.एल.बी. की उपाधियाँ प्राप्त की और जींद के जाट कॉलेज, जींद में प्रधानाचार्य नियुक्त हुए|

जीव वैज्ञानिक के रूप में योगदान

जीव वैज्ञानिक के रूप में आपने लगभग 36 वर्ष कार्य किया। इस दौरान उन्होंने 6 बड़े रिसर्च प्रोजेक्ट सफलता पूर्वक पूरे किये वहीँ उनके 160 शोध-पत्र (Full-Paper), 156 Abstracts अन्तर्राष्ट्रीय और राष्ट्रीय शोध जर्नल्स में प्रकाशित हुए| वे एनिमल साइटोजेनेटिक्स, ह्यूमन जेनेटिक्स और एको जेनेटिक्स के विशेषज्ञ थे।
उनके योगदान को रेखांकित करने के लिए एक डच वैज्ञानिक ने एक बीटल का नाम 'हाइड्रोक्स यादवी' रखा है।
आप विभिन्न विज्ञानं सम्बन्धी संस्थाओं के अध्यक्ष और पदाधिकारी रहे। जिनमें सोसाइटी ऑफ़ साय्टोलोगिस्ट्स एंड जेनेटिसिस्टिस इंडिया के 1997 से 2000 तक अध्यक्ष रहे। Please view Information on Achievements
ग्राहक सेवा

ग्राहक सेवा किसी सामान को खरीदने के बाद उसके उपयोग करने या उससे जुड़ी किसी भी परेशानी हेतु सहायता करने हेतु होता है। यह किसी भी प्रकार के समान से जुड़ी समस्या या प्रश्न हेतु होता है। जिसमें कोई भी व्यक्ति जो उस सामान को खरीदना चाहता है या खरीद चुका है, वह इस सेवा का उपयोग कर सामान से जुड़ा कोई प्रश्न पूछ सकता है या उससे जुड़ी समस्या बता कर सहायता प्राप्त कर सकता है। इसका एक अर्थ एक संगठन से भी होता है जो वस्तु के मूल्य निर्धारित करता है। इसके अलावा इसमें वे संगठन भी आते हैं, जो अपने कर्मचारियों को प्रशिक्षण देने में अधिक पैसे खर्च करते हैं या ग्राहक द्वारा उत्पाद की प्रतिक्रिया लेते हैं।

ग्राहक सहायता

ग्राहक सहायता मुख्यतः ग्राहक सेवा के नाम से जाना जाता है। इसमें ग्राहक सेवा प्रतिनिधि किसी ग्राहक को उनके लिए सही उत्पाद का सही तरह से उपयोग करने आदि के बारे में बताते हैं। इसमें उसकी योजना, स्थापित करना, प्रशिक्षण, परेशानी के बारे में और उसे ठीक करना आदि के बारे में जानकारी प्रदान करते हैं। कई बार इसमें ग्राहक के पास जा कर भी उसकी सहायता की जाती है।

स्वचालित ग्राहक सेवा

इस स्वचालित ग्राहक सेवा मुख्यतः किसी व्यक्ति (जो बिक्री या ग्राहक सेवा प्रदाता) द्वारा उत्पाद खरीदते समय या समय अन्तराल पर दिया जाता है या किसी इंटरनेट साइट (जालस्थल) में दिया जाता है। इसका लाभ यह होता है कि इससे सेवा देने का समय बढ़ जाता है। यह 24-घंटे उपलब्ध होती है और कोई भी व्यक्ति इसमें जा कर अपनी समस्या या प्रश्न का हल प्राप्त कर सकता है।
इसका दूसरा उदाहरण फोन में मिलता है। कई कंपनी फोन पर कॉल करने से उसमें विकल्प देते हैं। जैसे हिन्दी भाषा चुनने हेतु एक दबाएँ अन्य भाषा हेतु दो दबाएँ। इसी के साथ यह फोन पर अंकों को दबा कर आगे के विकल्प और कई समस्या का हल देते हैं। यह पहले से ही डाला गया होता है कि इस तरह की समस्या आ सकती है और कोई इस तरह के प्रश्न पूछ सकता है।
ऑनलाइन और इंटरनेट के समय में इस तरह की सेवा बहुत अधिक उपयोगी बन गई है। जिसमें कोई भी व्यक्ति इंटरनेट के माध्यम से किसी साइट (जालस्थल) में जा कर उत्पाद से जुड़ी जानकारी प्राप्त कर सकता है और यदि कोई अन्य जानकारी भी चाहिए होती है तो वह उसी के माध्यम से बात कर सकता है। इसमें ऑनलाइन बात करने हेतु बॉट भी होते हैं जो कंपनी द्वारा दिये गए निर्धारित सवाल जवाब हेतु कार्य करते हैं।

त्वरित प्रतिक्रिया

हाल ही में कुछ संगठन ने प्रतिक्रिया प्राप्त करने हेतु एक चक्र बनाया है जिसमें कुछ नियत समय के पश्चात ग्राहक से वे उनके अनुभाग के बारे में पूछते हैं। इसका लाभ यह होता है कि कोई भी ग्राहक के किसी सेवा में कमी के कारण वह उसे छोड़ने से पहले ही वह संगठन उसे ठीक कर लेता है और ग्राहक उसी सेवा का ही उपयोग करते रहता है। ग्राहक की समस्या समाप्त होने के कारण ग्राहक अगली बार भी वहाँ आने के बारे में सोचता है। तकनीकी का उपयोग करने से कंपनियों ने ग्राहक के प्रतिक्रिया को प्राप्त करने के तरीके में बहुत लाभ मिला है। इसके द्वारा वे त्वरित ही किसी भी ग्राहक से उसकी समस्या या किसी भी प्रकार के अनुभव की जानकारी प्राप्त कर सकते हैं। ब्लॉग और प्रश्न मंच भी ग्राहकों को अच्छी और विस्तार सहित जानकारी प्रदान करने हेतु सहायक होते हैं।
माशेरब्रुम

नाम

'माशेरब्रुम' नाम की उत्पत्ति और अर्थ को लेकर विद्वानों में बहस है। 'माशादार' का मतलब सामने से छर्रों से भरा जाने वाली बंदूक़ होता है और 'ब्रुम' का मतलब 'पर्वत'। सम्भव है यही इस नाम की जड़ रही हो। लेकिन 'माशा' का अर्थ 'उच्च महिला या रानी' भी होता है जिससे यह भी मुमकिन है कि पहाड़ के नाम का अर्थ 'पर्वतों की रानी' हो। १९६० में स्थानीय राजा के अनुसार इसका नाम संस्कृत से था और उसका अर्थ 'फ़ैसले का दिन' या 'प्रलय पर्वत' है। कुछ अन्य स्रोत इसे बलती भाषा से उत्पन्न बताते हुए इसका अर्थ 'आग का पहाड़' बताते हैं।

इतिहास

१८५६ में ब्रिटिश राज का थोमस मोन्टगोमरी नामक सैन्य अफ़सर काराकोरम शृंखला का निरिक्षण कर रहा था। उसने यहाँ माशेरब्रुम की बुलंद चोटी देखी और उसे 'काराकोरम-१' या 'के-१' का सरकारी नामांकन दे दिया। लेकिन स्थानीय लोगों के लिये इसका नाम 'माशेरब्रुम' ही था। १९३८ में इसे दक्षिण से चढ़ने का प्रयास किया गया जो नाक़ामयाब रहा। १९४७ में भारत विभाजन के बाद भारत-पाकिस्तान में कश्मीर को लेकर १९४८ का युद्ध छिड़ा। युद्ध-विराम के बाद इस क्षेत्र पर पाकिस्तानी क़ब्ज़ा बन गया। १९५५ और १९५७ में माशेरब्रुम पर विजय पाने के दो और पर्वतारोही प्रयास भी असफल रहे। आख़िरकर १९६० में एक अमेरिकी दस्ते के जॉर्ज अर्विन्ग बॅल और विली उनसोएल्ड इसपर दक्षिणपूर्व मार्ग से चढ़ने में सफल हुए।
देवरी विधानसभा निर्वाचन क्षेत्र

See Also

देवरी
चुंडिक्कुलम राष्ट्रीय उद्यान

वनस्पति और जीव

चुंडिक्कुलम लैगून आंशिक रूप से मैंग्रोव दलदलों और समुद्री घास के बिस्तर से घिरा हुआ है। उद्यान में पाए जाने वाले स्तनधारियों में तेन्दुआ, भालू और हिरण शामिल हैं। उद्यान में मुगर मगरमच्छ और खारे पानी के मगरमच्छ भी हैं।
जेर्मेन ग्रीर

विख्यात व्यक्ति
अभिनव क़दम

अभिनव क़दम हिन्दी की एक साहित्यिक पत्रिका है। इस पत्रिका का प्रकाशन 1996 ईस्वी में आरंभ हुआ। अर्द्धवार्षिक रूप में प्रकाशित होने वाली इस पत्रिका के सम्पादक जयप्रकाश 'धूमकेतु' हैं। इसका प्रकाशन जयप्रकाश 'धूमकेतु' द्वार राहुल सांकृत्यायन सृजन पीठ के अंतर्गत मऊनाथ भंजन, मऊ (उत्तर प्रदेश) से होता है।
चार्ल्स डार्विन फाउंडेशन

चार्ल्स डार्विन फाउंडेशन की स्थापना सन 1959 में, यूनेस्को और विश्व संरक्षण संघ के तत्वावधान में हुई थी। चार्ल्स डार्विन फाउंडेशन प्यूर्टो अयोरा, गैलापागोस, ईक्वाडोर में स्थित है। फाउंडेशन गैलापागोस द्वीपसमूह के पारिस्थितिकी तंत्र के संरक्षण के लिए समर्पित है। चार्ल्स डार्विन अनुसंधान केन्द्र फाउंडेशन के मुख्यालय के रूप में कार्य करता है और इसका प्रयोग संरक्षण के लिए वैज्ञानिक अनुसंधान और पर्यावरण शिक्षा को बढ़ावा देने के लिए किया जाता है। केन्द्र के पास विश्व भर से आये सौ से अधिक वैज्ञानिकों, शिक्षकों, स्वयंसेवकों, शोध छात्रों और सहयोगी स्टाफ की एक टीम है। फाउंडेशन सरकार के साथ लगातार निकट संपर्क बरकरार रखती है और पूरे ईक्वाडोर में गैलापागोस संरक्षण को बढ़ावा देती है।
प्लेटिनिम(II) क्लोराइड

प्लेटिनिम (II) क्लोराइड एक अकार्बनिक यौगिक है।
ईरोड जंक्शन रेलवे स्टेशन

ईरोड जंक्शन रेलवे स्टेशन भारतीय रेल का एक रेलवे स्टेशन है। यह ईरोड शहर में स्थित है। इसकी ऊंचाई मी. है।